Diari Oficial de la Generalitat Valenciana


Sumari del DOGV 3658, del 03-01-2000 (1999/10575)

Convocatòria d’alienació per concurs de béns mobles embargats en expedient executiu de constrenyiment comprensiu de les corresponents bases de concurs.
-------------------------------------------------------------------------------------------------------------------------------------------------------

### Dades del document

Número de DOGV
:   3658

Data del DOGV
:   03-01-2000

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/10496


Organisme emissor
:   Agència Estatal d'Administració Tributària. Delegació de València

Tipus de document
:   Convocatòria

Convocatòria d'alienació per concurs de béns mobles embargats en expedient executiu de constrenyiment comprensiu de les corresponents bases de concurs. [1999/X10842]
  
Concedida, en raó de l'interès públic que concorre en aquest cas, autorització pel delegat de l'Agència Estatal de l'Administració Tributària a València, per Acord de 19 d'octubre de 1999, per a procedir a l'alienació per concurs dels béns mobles que tot seguit es detallen en l'annex, com a conseqüència de l'expedient administratiu de constrenyiment que es segueix al deutor Estampados Crisol, SL, amb domicili a la partida l'Arpella s/n, Muro de Alcoy (Alacant).
  
Es fa públic que la seua alienació es realitzarà d'acord amb les bases de concurs següents:
  
Primera. Béns objecte d'alienació
  
Són els que es relacionen en l'annex que s'incorpora a la documentació que forma part del present anunci de convocatòria.
  
Segona. Termini de presentació
  
El termini per a la presentació de proposicions quedarà tancat a les 14 hores del dia 30 de gener de 2000.
  
Les proposicions hauran d'anar acompanyades dels documents que acrediten la personalitat de l'entitat o persona oferent.
  
Tercera. Presentació d'ofertes
  
Els plecs hauran de presentar-se en sobre tancat al Registre General de la Delegació de l'Agència Estatal de l'Administració Tributària a València, sítia al carrer de Guillem de Castro núm. 4, d'aquesta ciutat, i conclòs el termini d'admissió, el delegat de l'Agència Estatal d'Administració Tributària a València decidirà, en el termini de cinc dies, adjudicar el concurs o deixar-lo desert, en virtut del que disposa l'article 144.3, segon paràgraf, del Reglament General de Recaptació. La presentació de les proposicions suposa l'acceptació incondicionada de l'oferent de les bases d'aquest concurs.
  
Quarta
  
No existirà tipus mínim per a les ofertes econòmiques que s'hi presenten.
  
Cinquena. Forma i termini de pagament
  
El pagament de l'import del remat o adjudicació per concurs, s'efectuarà en efectiu per algun dels mitjans ressenyats en l'article 24 del vigent Reglament General de Recaptació, una vegada deduït l'import de la fiança constituïda que es ressenya tot seguit, i en tot cas dins dels cinc dies hàbils següents a la notificació de l'acord d'adjudicació a l'interessat, i quedarà sense efecte si no es fera l'adjudicació amb pèrdua de la garantia constituïda i sense perjudici de les altres responsabilitats a què hagués lloc.
  
Sisena. Fiança
  
Per tal que puguen admetre's els plecs de proposicions, haurà d'acompanyar-s'hi xec bancari conformat a favor del Tresor Públic per un import mínim del 20% de l'oferta econòmica que s'incloga.
  
Els dipòsits constituïts seran retornats als qui no en resultaren adjudicataris, tan aviat com es resolga el concurs.
  
Setena. Condicions especials del concurs
  
Serà requisit imprescindible per a concórrer-hi que les proposicions contemplen a més a més de l'oferta econòmica, un projecte industrial viable que permeta d'incorporar, per una banda, la major part dels llocs de treball de la plantilla de l'empresa que actualment es troba en una situació de cessament efectiu i, d'altra banda, la pròpia maquinària o béns d'equip que es tracta d'alienar a un procés de producció, tot mantenint-ne el valor funcional o d'ús, del qual a hores d'ara manquen, en mantenir-se separats d'aquest.
  
Es valorarà, per tant, amb caràcter especial i preferent, amb independència de l'oferta econòmica que incloguen, les proposicions en raó del major nombre de llocs de treball de plantilla d'Estampados Crisol, SL, que puguen continuar la seua activitat al nou procés de producció de l'empresa oferent, o en raó de la incorporació íntegra dels béns d'equip trets a concurs al mateix procés de producció.
  
Vuitena. Suspensió per pagament
  
El concurs se suspendrà en qualsevol moment anterior a l'adjudicació de béns, si es fa el pagament del deute, interessos i costes del procediment.
  
Novena. Adjudicació directa
  
En cas de quedar desert el concurs públic, podrà procedir-se posteriorment a l'adjudicació directa regulada en l'article 150 del Reglament General de Recaptació.
  
Deu. Eficàcia de l'anunci
  
En cas de deutors amb domicili desconegut, la notificació del concurs s'entendrà efectuada a tots els efectes legals mitjançant el seu anunci.
  
Onze. Documentació
  
Els licitadors hauran de conformar-se amb els títols de propietat que consten en l'expedient, i no tindran dret d'exigir-ne altres.
  
València, 9 de desembre de 1999.- El cap de la Dependència Regional de Recaptació: Emilio Montagud Cardá.
  
Annex
  
\* Una màquina plana d'estampar teixits marca Buser tipus 3200-23678, amb número d'identificació 801, accionada per diversos motors elèctrics, amb potencial total de 90 CV. Any de fabricació: 1979.
  
\* Assecadora d'oli tèrmica, instal·lada a continuació de la màquina plana d'estampar teixits Buser número 801, amb placa d'identificació número 00-414, accionada amb dos motors amb una potència total de 33 CV. Any de fabricació: 1979.
  
\* Embarradora-raspalladora de peces amb una amplària útil de 3,20 m. Placa d'identificació número 134, accionada amb diversos motors elèctrics amb un potencial total de 20 CV. Any de fabricació: 1980.
  
\* Rentadora-torniquet d'un sol bombo amb número d'identificació 0087, d'acer inoxidable, accionada per motor elèctric de 2 CV, i que forma part d'una màquina composta de sis bombos. Any de fabricació: 1980.
  
\* Màquina Rame. Marca Krautz, per a assecadora termofixada de teixits per a temperatura d'oli tèrmic, amb una amplària útil de treball de 3,20 m, tipus 12-10, número d'identificació 1028730, accionada per diversos motors elèctrics, amb una potència total de 173 km. Any de fabricació: 1986.
  
\* Màquina Foulard Krantz, de 2 cilindres i amplària útil de 3,20 m. Número d'identificació: 1028736, i que forma part del Rame Krautz. Any de fabricació: 1986.
  
\* Un adreçador de trama marca Krautz d'amplària útil 3,20 m. Número d'identificació: 1028736, i que forma part del Rame Krautz. Any de fabricació: 1986.
  
\* Una màquina Rame marca Bruckner per a assecat i termofixat de teixits per gas, amplària útil de 4 m. Número d'identificació: 11552. Any de fabricació: 1975.
  
Total valoració lot: 83.598.409 pessetes.
  
Depositari: Francisco Estaun Claver.
  
Lloc del depòsit: partida l'Arpella, s/n. Muro de Alcoy (Alacant).
  
Arrendament: la maquinària la té arrendada Textilex Diagostino, SA. Segons el contracte de data 25 d'agost de 1999, per un termini de dos anys prorrogables.